Diari Oficial de la Generalitat Valenciana


Sumari del DOGV 9414, del 29-08-2022 (2022/7815)

RESOLUCIÓ de 22 d'agost de 2022, de la Direcció General de Cultura i Patrimoni, per la qual es concedeixen per a l'exercici 2022 subvencions a museus i col·leccions museogràfiques permanents reconegudes i béns mobles de la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9414

Data del DOGV
:   29-08-2022

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2022/7815


Data del document
:   22-08-2022

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * ajuda pública

RESOLUCIÓ de 22 d'agost de 2022, de la Direcció General de Cultura i Patrimoni, per la qual es concedeixen per a l'exercici 2022 subvencions a museus i col·leccions museogràfiques permanents reconegudes i béns mobles de la Comunitat Valenciana. [2022/7815]  
Per Ordre 28/2017, de 6 de juliol, de la Conselleria d'Educació, Investigació, Cultura i Esport, s'estableixen les bases reguladores de la concessió de subvencions per a museus i col·leccions Museogràfiques permanents reconegudes i béns mobles de la Comunitat Valenciana (DOGV 8081, 11.07.2017).  
Per Resolució de 21 de març de 2022, de la Conselleria d'Educació, Cultura i Esport (DOGV 9306, 25.03.2022), es convoquen per al 2022 les subvencions per a museus i col·leccions museogràfiques permanents reconegudes i béns mobles de la Comunitat Valenciana.  
Consta acreditat que hi ha consignació pressupostària suficient en l'aplicació 87.42.06.581.64.1, línia S4478000 de la Llei de pressupostos de la Generalitat per a l'exercici 2022, per a museus i col·leccions museogràfiques permanents reconegudes i béns mobles de la Comunitat Valenciana.  
Finalitzat el termini de presentació de sol·licituds, acompanyades de la corresponent documentació, es constitueix la Comissió d'avaluació i valoració prevista en l'article 7 de l'Ordre 28/2017, de 6 de juliol, de la Conselleria d'Educació, Investigació, Cultura i Esport (DOGV 8081, 11.07.2017), per la qual s'estableixen les bases reguladores de la concessió de subvencions per a museus i col·leccions museogràfiques permanents reconegudes i béns mobles de la Comunitat Valenciana, i es reuneix per a procedir l'avaluació de les sol·licituds conformement amb els criteris, formes i prioritats establits en la mencionada ordre i la seua convocatòria. Una vegada avaluades s'emet un informe en el qual es concreta el resultat, d'acord amb l'article 164.f de la Llei 1/2015, de 6 de febrer, de la generalitat, d'hisenda pública, del sector públic instrumental i de subvencions.  
Per tot això, a la vista de l'expedient, de l'informe de l'òrgan col·legiat en el qual es concreta el resultat de l'avaluació de les sol·licituds presentades i de l'informe de l'òrgan instructor en el qual es constata que les entitats beneficiàries compleixen amb els requisits necessaris per a accedir a les subvencions, i en compliment del que es preceptua en l'article 9 de l'Ordre 28/2017 i en l'article 160.4.c de la Llei 1/2015, de 6 de febrer d'hisenda pública, del sector públic instrumental i de subvencions, resolc:  
  
Primer  
Concedir les subvencions per import total de 966.006,24 euros amb càrrec a la línia de subvenció S4478000, capítol 7, del programa 454.10, ajudes per a museus i col·leccions museogràfiques permanents reconegudes i béns mobles de la Comunitat Valenciana, dels pressupostos de l'exercici 2022 als sol·licitants detallats en l'annex I.  
  
Segon  
Desestimar les sol·licituds relacionades en l'annex II pels motius que en cada cas es determinen.  
  
Tercer  
La publicació d'aquesta resolució produeix els efectes de notificació, d'acord amb el que es disposa en els articles 40 i següents de la Llei 39/2015, d'1 d'octubre, del procediment administratiu comú de les administracions públiques, i s'inserirà la informació corresponent en la seu electrònica de la Generalitat Valenciana.  
  
Quart  
Les entitats beneficiàries d'aquestes subvencions hauran de complir les obligacions establides en l'article 12 de l'Ordre 28/2017, de 6 de juliol, així com al compliment dels requisits exigits per minimis.  
  
Cinqué  
L'incompliment de les obligacions i dels requisits que s'estableixen en la mencionada ordre, així com en els supòsits de l'article 37 de la Llei 38/2003, de 17 de novembre, general de subvencions, podrà donar lloc a la pèrdua de la subvenció o a la minoració de la seua quantia, amb reintegrament de les quantitats percebudes i l'exigència dels interessos de demora des del moment del pagament de la subvenció fins a la data que s'acorde la procedència del reintegrament. D'igual manera, la no execució de l'activitat completa, segons el projecte aportat, donarà lloc a la pèrdua de la subvenció o a la minoració, si escau, en la part proporcional a l'activitat executada, segons informe del tècnic representant de l'Administració, després d'audiència, en tots dos casos, de la persona interessada.  
  
Sisé  
El pagament de les subvencions es realitzarà després de justificació per les entitats beneficiàries de la realització de les actuacions subvencionades en els termes establits en la normativa reguladora de la subvenció, de conformitat amb l'article 15 de l'Ordre 28/2017, de 6 de juliol, i la Llei 1/2015, de 6 de febrer, d'hisenda pública, sector públic instrumental i subvencions, tenint en compte que el termini de presentació de la documentació justificativa finalitzarà el 10 de novembre de l'exercici, que podrà ser ampliat de conformitat amb l'article 70 del reial decret 887/2006, de 21 de juliol pel qual s'aprova el Reglament de la Llei general de subvencions. Seran subvencionables les actuacions desenvolupades a partir del dia 1 de gener de 2022. Amb caràcter previ al pagament de les subvencions, les entitats beneficiàries hauran de trobar-se al corrent en el compliment de les obligacions tributàries i enfront de la Seguretat Social i aportar declaració responsable de no ser deutores per resolució de procediment de reintegrament de subvencions. Les entitats locals hauran d'acreditar estar al corrent en el compliment de l'obligació de rendir els seus comptes anuals davant la Sindicatura de Comptes o la conselleria competent, de conformitat amb l'article 199 de la Llei 8/2010, de 23 de juny, de la Generalitat, de règim local de la Comunitat Valenciana.  
  
Contra la present resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, un recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació. Igualment podrà interposar-se directament recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, a comptar des de l'endemà de la publicació, de conformitat amb el que es disposa en l'article 46 de la Llei 28/ 1998, de 13 de juliol, reguladora de la jurisdicció contenciosa administrativa.  
  
  
València, 22 d'agost de 2022.- La directora general de Cultura i Patrimoni (p. d. R 13.04.2022; DOGV 9328, 29.04.2022): Carmen Amoraga Toledo.